குன்றக்குடி குடைவரை கோயில்
'''குன்றக்குடி குடைவரை கோயில்கள்''' என்பவை [[சிவகங்கை மாவட்டம்]], [[திருப்பத்தூர் (சிவகங்கை)|திருப்பத்தூர் வட்டத்தில்]] உள்ள [[குன்றக்குடி]]யில் அமைந்துள்ள மூன்று [[குடைவரை கோயில்]] ஆகும். [[பொது ஊழி|பொ.ஊ.]] 7 ஆம் நூற்றாண்டில் தொடக்ககாலப் [[பாண்டியர்]]களால் அமைக்கப்பட்டவை ஆகும். பாறையில் வெட்டப்பட்டவையாக மூன்று குகைகள் காணப்படுகின்றன. பாதுகாக்கப்பட்ட நினைவுச் சின்னமான இக்கோயில்கள் [[குன்றக்குடி திருவண்ணாமலை ஆதீனம்|குன்றக்குடி திருவண்ணாமலை ஆதீனத்தின்]] கீழ் உள்ளன.&lt;ref&gt;{{Cite journal |date=2023-12-10 |title=திருமடத்துக் குடைவரைகள் |url=https://www.hindutamil.in/news/opinion/columns/1165802-thirumadathu-kudaivaraikal.html |language=ta}}&lt;/ref&gt;
 
 ==அமைப்பு==
 இம்மூன்று குடைவரைகளும் இவை குடையப்பட்டுள்ள குன்றின் தெற்குப் பகுதிச் சரிவில் உள்ளன. இவை ஒன்றுக்குப் பக்கத்தில் மற்றதாக அடுத்தடுத்து வரிசையாகக் குடையப்பட்டுள்ளன. அடுத்தடுத்த குடைவரைகளுக்கு இடையில் உள்ள பகுதியில் [[கோட்டம்|கோட்டங்கள்]] அமைக்கப்பட்டுள்ளன. ஒரு கோட்டத்தில் [[இலிங்கம்|சிவலிங்கமும்]], மற்றதில் [[வலம்புரி விநாயகர்]] சிற்பமும் உள்ளன. இம்மூன்று குடைவரைகளுக்கும் முன்னால், அவற்றை முழுவதுமாக மறைக்கக்கூடிய வகையில் மண்டபம் ஒன்று உள்ளது. இது பிற்காலத்தைச் சேர்ந்தது.&lt;ref&gt;இராசவேல், சு., சேஷாத்திரி, அ. கி., தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000, பக். 127-128.&lt;/ref&gt;
 
 ==சிற்பங்கள்==
 இக்குடைவரை கோயிலில் புராணக் கதைகளை விளக்கும் சிற்பங்கள் உள்ளன. இவை அக்காலத்துச் சிற்ப மரபையொட்டிய [[புடைப்புச் சிற்பம்|புடைப்புச் சிற்பங்களாகும்]]. ஒரு முறை, [[சிவன்|சிவனைத்]] [[திருமால்]] ஆயிரத்து எட்டுத் [[தாமரை]] மலர்களால் அர்ச்சிக்கும் போது திருமாலைச் சோதிக்க எண்ணிய சிவபெருமான், ஒருமலரை எடுத்து ஒளித்து வைத்தாராம். அப்போது திருமால் காணாமற் போன ஒரு தாமரை மலருக்கு ஈடாகத் தனது கண்களுள் ஒன்றைப் பிடுங்கி மலராக அர்ச்சித்தாராம். இச்செயலால் மகிழ்ந்த சிவபெருமான் திருமாலுக்குச் [[சக்கராயுதம்|சக்கர ஆயுதத்தை]] அளித்ததாகக் கூறப்படும் புராணக்கதை இக்கோயிலில் புடைப்புச் சிற்பமாகச் செதுக்கப்பட்டுள்ளது. இச்சிற்பத்தில், சிவபெருமான் நடனமாடுவதைத் திருமால் கருடன்மீது சாய்ந்தபடி பார்ப்பதையும், பிடுங்கி எடுத்த ஒரு கண் திருமாலின் கையில் இருப்பதையும் காண முடிகிறது.&lt;ref&gt;[http://www.tamilvu.org/courses/degree/d051/d0512/html/d0512201.htm குடைவரைச் சிற்பங்கள், தமிழ் இணையக் கல்விக் கழக இணையத்தளத்தில்]&lt;/ref&gt;
 
 ==கல்வெட்டுக்கள்==
 இங்குள்ள குடைவரைகளின் சுவர்களிலும், தூண்களிலும், முன் மண்டபத்திலுமாக மொத்தம் 45 கல்வெட்டுக்கள் காணப்படுகின்றன.&lt;ref&gt;நளினி, மு., கலைக்கோவன், இரா., தென்தமிழ்நாட்டுக் குடைவரைகள் தொகுதி-1, சேகர் பதிப்பகம், சென்னை, 2007, பக். 25.&lt;/ref&gt; இவற்றுட் பெரும்பாலானவை பாண்டிய மன்னர் காலத்தவை. இவற்றுள் [[மாறவர்மன் சுந்தரபாண்டியன்|மாறவர்மன் சுந்தரபாண்டியனின்]] கல்வெட்டுக்கள் மட்டும் 12 உள்ளன. இவற்றுடன், [[சடையவர்மன் சிறீவல்லபதேவன்]], [[விக்கிரம பாண்டியன்]], [[மாறவர்மன் குலசேகர பாண்டியன்]] ஆகிய பாண்டிய மன்னர்களின் கல்வெட்டுக்களும் இங்கு உள்ளன. சோழ மன்னர்களில் [[முதலாம் இராசராசன்]], [[முதலாம் இராசேந்திரன்]], [[முதலாம் குலோத்துங்கன்]] ஆகியோர் காலக் கல்வெட்டுக்கள் காணப்படுகின்றன. சில கல்வெட்டுக்களில் மன்னர் பெயர்கள் காணப்படவில்லை.
 
 ==மேற்கோள்கள்==
 {{reflist}}
 
 ==இவற்றையும் பார்க்கவும்==
 * [[தமிழ்நாட்டின் பாதுகாக்கப்பட்ட இடங்கள்]]
 
 ==வெளியிணைப்புக்கள்==
 * [http://www.tamilheritage.org/thfcms/index.php/2008-12-05-21-27-39/2012-04-07-07-12-08/2012-04-12-18-54-24 குன்றக்குடி குடைவரைக் கோயில்] {{Webarchive|url=https://web.archive.org/web/20150112212835/http://www.tamilheritage.org/thfcms/index.php/2008-12-05-21-27-39/2012-04-07-07-12-08/2012-04-12-18-54-24 |date=2015-01-12 }} - தமிழ்மரபு அறக்கட்டளை இணையத்தளம்.
 
 [[பகுப்பு:தமிழ்நாட்டிலுள்ள நினைவுச் சின்னங்கள்]]
 [[பகுப்பு:தமிழகத்துக் குடைவரைகள்]]